text:
Hyggja vit eftir londunum kring okkum rinda so at siga allir almennir stovnar leigu í teimum bygningum, teir húsast í. Hetta er í høvuðsheitum gjørt fyri at tryggja nøktandi viðlíkahald av bygningunum, samstundis sum hetta gevur rúmd fyri bæði enduríløgum og nýíløgum.
Í Føroyum er framvegis tann skipanin galdandi, at viðlíkahald og íløgur í almennar bygningar verða fíggjað umvegis fíggjarlógina. Ein skipan, ið er ótíðarhóskandi, og sum tyngir eina frammanundan sperda ella tronga fíggjarlóg óneyðugt.
Landið ræður í dag yvir umleið 240.000 fermetrum í bygningum, og í ár eru settar 21 mió. krónur av á fíggjarlógini til rakstur og viðlíkahald. Tørvurin er 74 mió. krónur og sostatt 3,5 ferðir størri enn játtanin. Til samanberingar liggja hini Norðurlondini á millum 1,2 og 2,6 ferðir árligu rakstrar- og viðlíkahaldsjáttanina.
Leigan fíggjar raksturin og viðlíkahaldið
Við eitt nú at áseta ein fermetraprís á 185 krónur gevur hetta umleið 45 mió. krónur og harvið meira enn tvífalt tað, sum er avsett á fíggjarlógini í ár og nakað tað sama fyri komandi ár. Fyri ein stovn, sum til dømis leigar 1.000 fermetrar, hevði talan verið um eina leigu á 185.000 krónur, ið sostatt kundi farið til viðlíkahald av bygninginum.
Hetta er lítil upphædd í mun til tær upphæddir, sum stovnar, ið leiga frá tí privata, mugu av við í leigu. Dømir eru um, at leigan kann fara væl upp um 1.000 krónur fermeturin, meðan aðrir stovnar, ið hava sítt leigumál í almennum bygningum, ikki rinda nakra leigu. At munur soleiðis verður gjørdur á, um alment virksemi heldur til ókeypis í einum almennum bygningi ella hjá øðrum útleigara, er beinleiðis kappingaravlagandi.
Innkrevjing av leigu hevði eisini havt gagnliga ávirkan á raksturin, tí tá noyðast almennu leigararnir sjálvir at finna sparingar ella alternativar fíggingarmøguleikar av virksemi teirra. Somuleiðis høvdu leigararnir verið ansnir við ikki at sita á fleiri leigaðum fermetrum, enn hægst neyðugt. Úrslitið hevði sjálvandi verið ein samlað sparing í almenna húsarhaldinum og uttan iva fleiri fermetrar at ráða yvir, sum onnur kundu fingið gleði av at húsast á.
Sjálvfíggjandi skipan
Hugsar tú hendan leistin víðari, ber eisini til at leggja upp fyri íløgum og upp á sikt hava eina sjálvfíggjandi skipan, tá ræður um smærri og miðalstórar bygningsverkætlanir.
Við at áseta ein fermetraprís á til dømis 400 krónur, sum framvegis er upp til 2-3 tríggjar ferðir lægri enn tað, privati marknaðurin bjóðar, koma inntøkurnar upp á 92 mió. krónur. Umframt leypandi viðlíkahald eins og stigvísa innheintingin av eftirsleipinum, hevði sostatt borið til at sett ein part av inntøkunum av til nýíløgur. Sostatt kundi øll skipanin sum frálíður í stóran mun verið sjálvfíggjandi.
Hædd skal sjálvandi takast fyri, at ein almenn leiguskipan í ávísan mun fer at seta krøv til hægri játtan á fíggjarlógini til almennar stovnar. Væl at merkja, um viðlíkahaldsparturin skal økjast samsvarandi tørvinum, sum sjálvandi má vera málið. Ein slík skipan fer tó at eggja stovnunum til at spara óneyðugar útreiðslur í sambandi við eitt nú leigu og vanligan rakstur av bygningum, og tí ber til at heinta fittan part av útreiðslunum inn aftur tann vegin.
Les eisini greinina “Meira ferð setast á grønar bygningsloysnir”, sum eisini er partur av sama fíggingarleisti, HER.
FAKTA
Føroyskir almennir stovnar, ráð og annað alment virksemi undir landinum, ið leiga ognir frá tí almenna, rinda í dag onga leigu til landið. Hetta er ógvuliga ótíðarhóskandi, um vit hyggja at londunum kring okkum, har leigukostnaður er ein natúrligur partur av rakstrinum hjá almennum leigarum.
Hinvegin rinda stovnar, sum leiga frá tí privata, í nógvum førum oman fyri 1.000 krónur árliga fyri fermeturin. Um landið til dømis ásetir ein leigukostnað á 400 krónur fermeturin, sum í flestu førum er fleiri ferðir minni enn tey dýrastu privatu leigumálini, kundi peningurin verið nýttur til bæði viðlíkahald, húsaumsiting, tryggingar og enntá íløgur.
Í krónum kundi roknistykkið sæð soleiðis út.
Inntøkur: (mió. kr.)
400 kr. x 240.000 m² 96,0
Útreiðslur:
Viðlíkahald 40,8
Húsaumsiting/rakstur 28,8
Tryggingar 4,8
Framtíðar íløgur 21,6
Í alt árliga 96,0
Í dag rinda almennir stovnar 43 mió. krónur árliga til privat leigumál fyri 55.000 fermetrar. Í miðal svarar hetta til umleið 800 krónur fermeturin yvir alt landið. Tað vil siga tvífalt so nógv, sum Landsverk mælir til, at landið skal krevja inn fyri leigu í almennum bygningum.
Um nakar ynskir at vita nærri um málið, kann viðkomandi venda sær til Jón O. Sólsker, leiðara á Byggideildini hjá Landsverki, tlf. 290 883, tpost: joso@lv.fo.


c: text/html

text:
Tilbúgvingarætlan
Tilbúgvingarætlan um kreppa ella sorg rakar
Tilbúgvingarætlanin er ætlað leiðslu og starvsfólki skúlans, um næmingur ella starvsfólk verða rakt av álvarsligari sjúku, vanlukku, deyða ella hjúnaskilnaði1.
Tilbúgvingarætlanin er eitt amboð og ein vegleiðing. Avgerandi er, at vit eru tilvitað um, hvat vit siga og gera, um kreppa ella sorg rakar.
Ein, sum er komin í kreppu ella hevur sorg, kann gerast einsamallur, um viðkomandi ikki fær umsorgan ella stuðul, ella um tøgn valdar um hann. Vit eru øll medmenniskju, og ætlanin er, at vit skulu stuðla viðkomandi.
Skúlaleiðslan hevur høvuðsábyrgdina av, at øll starvsfólk kenna hesa tilbúgvingarætlan og arbeiða eftir henni. Somuleiðis er tað leiðslurnar ábyrgd, at henda ætlan verður viðgjørd hvørt ár á fyrsta námsfrøðiliga fundi og fyrsta skúlastýrisfundi í skúlaárinum.
Næmingur, ið verður álvarsliga sjúkur
- Skúlastjórin hevur ábyrgdina av at tosað verður við heimið.
- Skúlastjórin hevur ábyrgdina av, at starvsfólk, næmingar og heilsufrøðingur verða kunnað í samráð við tey avvarðandi.
- Flokslærarin hevur ábyrgd av, at flokkurin heldur samband við tann sjúka.
Starvsfólk, ið verður álvarsliga sjúkt
- Skúlastjórin kunnar starvsfólk um støðuna og gongdina í málinum í samráð við viðkomandi.
- Flokslærarin kunnar næmingarnar og foreldrini í tann mun, tørvur er á tí.
- Skúlastjórin heldur áfram at hava samband við viðkomandi ella avvarðandi hjá tí sjúka og kunnar um støðuna í samráð við viðkomandi.
Um næmingur ella starvsfólk doyr
- Skúlastjórin hevur ábyrgdina av, at starvsfólk og næmingar verða kunnað.
- Skúlastjórin metir um støðuna hjá starvsfólki/næmingi og veitir hjálp um neyðugt, t.d. sálarfrøðiliga ella vitjan av presti.
- Saman við skúlaleiðslu/flokstoymi metir flokslærarin um støðuna í flokkinum við atliti at møguligari hjálp.
Skúlastjórin tosar við familjuna.
- Flaggið verður vundið á hálva stong.
- Minningarløta verður undir morgunsanginum.
- Skúlin/flokkurin sendir krans/heilsan til jarðarferðina.
- Starvsfólk eru við til jarðarferðina.
- Flokslærarin tosar við flokkin um tann, ið er farin.
- Minnistiltøk í flokkinum kunnu verða gjørd, og tá verða foreldur/avvarðandi hjá næmingunum í flokkinum kunnað um tað.
Um vanlukka hendir í skúlatíð
- Skúlastjórin setir seg í samband við 112 og heimið
- Lærararnir ansa eftir, at børnini ikki fara hvør í sína ætt, men eru á øki skúlans, til nærri boð koma frá skúlastjóranum.
- Skúlastjórin kunnar starvsfólkið um, hvat hent er.
- Flokslærararnir kunna flokkarnar og boðar – um mett neyðugt – foreldrunum frá.
- Skúlastjórin metir um støðuna hjá starvsfólki og næmingum og veitir hjálp um neyðugt, t.d. sálarfrøðiliga.
- Kemur eldur í, verður gingið eftir brunafyriskipan skúlans.
Um foreldur ella næstu avvarðandi hjá næmingi verða rakt av álvarsamari sjúku, vanlukku ella deyða
- Starvsfólkini hava felags ábyrgd av at kunna skúlaleiðaran, um tilburðir av slíkum slagi frættast.
- Skúlastjórin metir um, nær og um neyðugt er at ringja til heimið og setir seg í samband við starvsfólk/lærarar hjá flokkinum.
- Skúlastjórin kunnar starvsfólkið.
- Missir næmingur avvarðandi ella foreldur í skúlatíð, verður næmingurin verandi í skúlanum til greitt er, hvat síðani hendir. Ábyrgdina hevur skúlastjórin ella flokslærarin. Lærari er um næmingin, til hann er í øðrum tryggum hondum.
- Um foreldur ella næstu avvarðandi doyggja, sendir skúlin heilsan.
- Flokslærarin kunnar floksfelagar um, hvussu teir kunnu stuðla næminginum í tíðini aftaná.
- Tá ið næmingurin kemur aftur í skúla, eigur flokslærarin at taka hond um næmingin og hava serligt eyga við næminginum fyrstu tíðina eftir hendingina. Megnar lærarin ikki hetta einsamallur, eigur viðkomandi at søkja sær hjálp/stuðul frá øðrum lærara.
Um næstu avvarðandi hjá starvsfólki verða rakt av álvarsamari sjúku, vanlukku ella deyða
- Missir starvsfelagi næstu avvarðandi í skúlatíð, skipar skúlastjórin soleiðis fyri, at viðkomandi fær umstøður í skúlanum at summa seg og at onkur er um viðkomandi.
- Í tann mun starvsfólkið vil/orkar og heldur vera neyðugt, verða starvsfelagar kunnaðir um støðuna.
- Starvsfelagar hava medábyrgd av at vera um viðkomandi.
- Flokkar verða kunnaðir um støðuna, um hetta verður hildið vera neyðugt.
Tá ið hjúnaskilnaður rakar foreldur/avvarðandi hjá næmingi
- Tá ið foreldur boða frá hjúnaskilnaði, eigur flokslærarin at vísa umsorgan fyri næminginum og hava serligt eyga við honum ta fyrstu tíðina.
- Flokslærarin vendir sær til heimið, um hann verður kunnaður um hjúnaskilnaðin frá øðrum parti enn foreldrum/avvarðandi sjálvum, um hann metir tað vera neyðugt við atliti til trivnaðin hjá næminginum.
- Flokslærarin kunnar heilsufrøðingin um støðuna, um skúlin hevur fingið samtykki til tess, og foreldrini ikki sjálvi gera tað.
- Skúlin kann vísa á sjálvhjálparbólkar til børn, sum eru rakt av hjúnaskilnaði.

robotstxt: allowed

filter: keep


text:
So eiga U17 dreingirnir tørn
Eftir eitt hendingarríkt vikuskifti við EM-flogbólti í Høllini á Hálsi, har U16 genturnar tryggjaðu sær víðari luttøku til 2. umfar av EM-kappingini, so standa U17 dreingirnir nú fyri tørni.
Landsliðið hjá dreingjunum fór í morgun við Atlantsflogi til Danmarkar og víðari til Finnlands, har liðið í døgunum 10. - 14. januar 2019 skal verða við í EM-undankappingini, sum verður spæld í finska býnum Kuortane.
Til samans verða 4 lið í hesum EM-bólkinum. Hini liðini í bólkinum eru Finnland, Svøríki og Danmark - ein sterkur bólkur. Bólkavinnarin kvalifiserar seg beinleiðis til EM-finaluumfarið, sum verður í Sofia í julimánaði. Nr. 2 og 3 kvalifisera seg millumumfarið og fáa har enn ein møguleika at spæla seg í finalu-umfarið.
Føroyar spæla fyrsta dystin ímóti Finnlandi fríggjdagin og ímóti Svøríki og Danmark leygardagin. Sunnudagin verður finala og dystur um 3. plássið.
Hetta er fysta ferðin, at Føroyar eru við í EM-kapping í hesum aldursbólkinum. Hetta er tó bert aðru ferð, at spælt verður um U17 EM. Fyrra ferðin var í 2017, tá Italia vann.
Allir dystirnir verða stroymdir á youtube her.
Teir úttiknu leikararnir eru:
Úr Fleyr
Mattias Nolsøe Isaksen
Hørður Joensen
Eyðfinn Rajani Færø
Tórur Paulason
Úr SÍ
Bjarni Joensen
Róar Anderson
Elias Ellingsgaard
Silas Poulsen
Úr ÍF
Petur Meinhard Lundsbjerg
Rúnar Johnsson
Úr TB
Gilli Pálsson Augustinussen
Úr Ternuni
David Olsen
Venjarar eru Magnar K. Vang, Rógvi Nielsen og Hans Sejer Tummasarson.
Í ferðalagnum eru eisini Andreas Zachhau, sum tekur statistikk og Jónley Poulsen, sum er ferðaleiðari.


text:
OGNIR til sølu/leigu
BYGDARRÁÐSFUNDIR
KORT
VEÐRIÐ
Bátastevnan 2017
29.04.2017
Tíðindaskriv 26. apríl 2017
Bátastevnan 2017
Fríggjadagin 19. mai og leygardagin 20. mai verður Bátastevnan í Vestmanna
Hetta er sekstandi árið á rað, at skipað verður fyri Bátastevnu. Bátafólk, kampingfólk og øll onnur sum hava hug, savnast á keiøkinum í Vestmanna til hugna, undirhald og at halda sær á gaman.
Við bátabrúgvarnar eru hentleikar so sum el- og vatnveiting, trygdarútgerð, møguleiki at sleppa av við rusk, vesi o.a. Somu hentleikar verða tøkir til kampingvognarnar.
Skipað verður fyri ymsum tiltøkum fyri allar aldursbólkar á keiøkinum og í tjøldunum sum verða sett upp. Matsøla verður báðar stevnudagarnar í hugnaligum umhvørvi í stóra tjaldinum. RIB62 hevur heitar pottar og sauna. Hoppiborgir verða á keiøkinum og í minna tjaldinum.
Fríggjadagin 19. mai verður undirhald fyri børn og ung í stóra tjaldinum, har m.o. Fívlar og Danny & The Veetos framføra. Um kvøldið verður rimmar konsert við The Dubliners Legends. Kend løg sum “Wild Rover”, “Whiskey in the Jar”, “Dirty old Town” o.o. verða at hoyra. Aftaná spælir Eyðun Nolsøe í tjaldbarrini.
Leygardagin 20. mai verður felags bátasigling av Fútakletti inn á Vestmanna. Aftaná siglingina fáa øll ókeypis suppu og okkurt leskiligt afturvið í stóra tjaldinum, har harmonikutónleikur og felagssangur seta rættan veitsludám á Bátastevnuna. Skipað verður fyri bjargingarroynd við verjuskipi og tyrlu. Áskoðaravinarligi kappróðurin “ódnartak” verður á vágni beint við bátastevnuøkið. Róð verður á stuttum teini, einans 150 metrar. Hvør bátsmanning rør teinin tríggjar ferðir.
Leygarkvøldið undirhalda Magni Christiansen og Shamrock í stóra tjaldinum. Síðan verður dansur við Signar í Homrum og Kim Hansen. Í minna tjaldinum verður eisini dansur. Har spæla Danny & The Veetos, Swangah og Finnur Koba.
Nærri kunning um bílegging av atgongumerkjum, báta- og kampingplássum v.m. sæst á www.bs.fo og á Bátastevnu-appini. Har ber eisini til at síggja skránna fyri øll tiltøkini. Um spurningar eru viðv. báta- og kampingplássi ber til at senda teldupost til tilmelding@bs.fo ella við at ringja til Siri á tlf. 599350 millum kl. 8 og 16 gerandisdagar.
Vælkomin á Bátastevnu í Vestmanna 19. og 20. mai 2017.
Bátastevnan
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Í 2015 fingu vit føroyingar møguleikan at uppliva eina fulla sólarmyrking. Nógv varð gjørt burturúr hesi stórhending aldarinnar, og komu eisini hópin av ferðandi til Føroyar at uppliva hesa løtuna. Tú minnist óivað eisini, hvar tú vart staddur, tá ið dagur brádliga gjørdist um til myrkur eina løtu. Tú minnist kanska, hvørjum tú vart saman við, hvat tú hugsaði um og hvørji lívsstøðu tú vart í. Mong mundu vera tey, sum hesa løtuna hugsaðu fyri sær sjálvum: “Skapanarverkið er so stórt og eg so lítil!”, og mundi sólarmyrkingin hava eina ávirkan á hugsanina og levnaðin fyri hin einstaka. Fram til hesa løtuna vóru tað eisini fleiri, sum sóu sólarmyrkingina sum eitt tekin. Summi hugsaðu, at hetta mundi vera heimsins endi, meðan onnur, at hetta var ein nýggj byrjan.
Hvussu var og ikki, so hevði sólarmyrkingin í 2015 eina ávirkan á fleiri okkara. Og soleiðis er tað við fleiri av hendingunum í okkara lívi. Um tú hyggur aftur á títt lív, sært tú bæði jaligar hendingar, sum í dag mynda teg og neiligar hendingar, sum í dag merkja teg. Kanska sigur tú við teg sjálvan um eina hending í tíni fortíð: “Vegna hetta, sum hendi mær fyri tíggju árum síðani, kann eg í dag ikki liva tað lívið, eg droymi um.” Í hesum føri sært tú hendingina sum eitt mark fyri levnaðin í dag. Men hinvegin kanst tú síggja eina aðra hending í fortíðini og siga: “Vegna hendingina fyri fimm árum síðani eri eg tann, sum eg eri í dag og fái loyvi at liva júst tað lívið, eg droymdi um.” Í hesum føri sært tú hendingina ikki sum eitt mark, men ein møguleika.
Hendingar merkja okkum menniskju. Bæði tær jaligu og tær neiligu. Bæði fyri einstaklingin, flokkin og mannaættina alla. Einstaklingurin kann hava lokið skúlagongd og byrjað eitt lív, sum varð droymt um í nógv ár. Ella funnið sær maka, fingið børn, keypt hús… ja, tað kann vera so nógv. Men alt hetta hevur merkt lív hins einstaka. Fyri flokkin kann talan vera um til dømis skattalætta, soleiðis at fleiri enn einstaklingurin fáa gleði og kanska møguleika til ein annan levnað enn áður. Ella kann ein hópur av menniskjum endiliga gleðast í friði í nøkur ár, tí at Liverpool loksins gjørdust meistarar í Premiere League. Fyri mannaættina alla er sjálvt skapanarverkið, lívið og tilveran nakað, sum á ein ella annan hátt hevur ávirkan á levnaðin í tí dagliga. Hendingar merkja okkum.
Fyri tvey túsund árum síðani var ein genta, nevnd Maria, fyri einar stórhending. Soleiðis stendur skrivað: “Óttast ikki, Maria! Tí at tú hevur funnið náði hjá Gudi. Og sí, tú skalt verða við barn og eiga ein son, og navn hansara skalt tú kalla Jesus.” Fyri tað fyrsta upplivdi Maria eina hending, har ein eingil vísti seg fyri henni og segði henni, hvat ið skuldi henda henni. Fyri tað næsta upplivdi hon at føða ein son. Fyri tað triðja upplivdi hon, at hesin sonur var givin á yvirnatúrligan hátt. Maria kundi sæð alt hetta sum mark fyri sítt egna lív. Men hetta var ikki nakað mark. Hetta var ein møguleiki fyri hana og hvørt menniskja. Barnið, eingilin boðaði Mariu um, var Jesus, sum er størsta hendingin ikki bert fyri einstaklingar ella ymiskar flokkar, men fyri allan heimin. Hann, sum gav seg sjálvan, soleiðis at tú, eg og øll hini við hansara krossarverkið hava fingið møguleikan til lívið, vit innast inni droyma um: paradísið.
Tá ið tú sært hendingarnar í tíni fortíð, hvørja ávirkan hava tær tá á teg í tínum levnaði í dag? Eru tær eitt mark, soleiðis at tú ikki fært livað so sum tú droymir um? Ella eru tær ein møguleiki? Sálomon kongur skrivaði: “Tann, sum altíð kannar eftir vindinum, kemur ikki til at sáa; og tann, sum altíð hyggur eftir skýggjunum, kemur ikki til at heysta.” Vit kunnu stara okkum blindan, við at hyggja at fortíðini. Kunnu síggja hendingarnar í fortíðini og ikki koma víðari. Men tað nýtist ikki at vera so. Nýt hendingarnar sum møguleika heldur enn mark!
Nýt hendingarnar sum møguleika heldur enn mark!
Jesus hevur givið tær møguleikan í hvíld og friði at liva í vónini um eina ríka framtíð í Himli. Men í hesi hvíld kanst tú nú taka alla tína fortíð og síggja hana sum møguleika til at liva ein levnað við nærum óavmarkaðum møguleikum. Spyr teg sjálvan: “Hvat havi eg sæð sum mark, sum kann verða ein møguleiki?” Star ikki at fortíðini, men lít at framtíðini og liv! Nýt hendingarnar í tíni fortíð sum møguleika heldur enn mark! Ímynda tær lívið uttan at kenna teg at vera trælur at fortíðini. Stórhendingin Jesus var ikki bert fyri einstaklingar ella ymiskar flokkar, men fyri hvørt menniskja og teg. Legg tína fortíð á hann, sum valdi at bera alt, og gav tær møguleikan at liva.


text:
Stjórin í Koda: Ja til direktivið um upphavsrætt er eitt vegamót ávegis einum meira rættvísum interneti
Eftir at hava arbeitt fram ímóti tí í fleiri ár, hevur Europa-Parlamentið herfyri atkvøtt fyri einum uppskoti til eitt nýtt upphavsrættardirektiv. Sambært stjóranum í Koda er hetta eitt vegamót ávegis einum meira rættvísum interneti.
Við stórum meiriluta atkvøddi Europa-Parlamentið herfyri fyri einum uppskoti til direktiv, sum seinastu tíðina hevur verið atvold til nógv kjak. Kjakið hevur verið millum rættindafelagsskapir á aðrari síðuni og tær stóru tech-fyritøkurnar á hinari síðuni. Sum nú er, mangla bara trípartasamráðingarnar millum Europa-Parlamentið, EU-Kommissiónina og Ráðið, áðrenn komið verður á mál.
Atkvøðugreiðslan endaði við 439 atkvøðum fyri og 226 atkvøðum ímóti.
Anders Lassen, stjóri í Koda og formaður í GESAC, sigur:
Dagsins atkvøðugreiðsla (atkvøðugreiðslan var tann 12. sept., red.) er eitt vegamót ávegis ímóti einum meira rættvísum og burðardyggum interneti. Har eru nógv fólk, ið hava arbeitt uttan íhald fyri at steðga tí skeivu gongdini sum internetið hevur havt við sær fyri tónleik seinastu árini. At tað, ið gongur fyri seg á internetinum, gongur rættvíst fyri seg, hevur týdning fyri okkum øll. Teir politikkararnir sum hava stuðlað hesum arbeiðinum, eiga stóra takk uppiborna. Teir eiga stóra virðing fyri at hava valt røttu síðuna og fyri ikki at lata seg kúga av ræðuátøkunum hjá teimum stóru tech-fyritøkunum, ið hava roynt at koyrt av slóðini”.
Les eisini tíðindaskriv frá GESAC
Stutt um GESAC
- GESAC er tað størsta meginfelagið fyri rættindafelagsskapir í Europa


text:
Sunnukvøldið 7. apríl er seinasta freist, at tilmelda seg fyrilesturin við Jón Gregersen, sum verður mánakvøldið tann 8. apríl kl. 19:00.
Melda til við at senda ein teldupost til: skjotisamband@gmail.com
Nummar 3 av 4 úttøkukappingum í skeet, verður á skjótibreytini hjá Sunda Byrsufelag á Norðskála, leygardagin tann 6. apríl 2019 kl. 9:30.
Nummar 3 av 4 úttøkukappingum í trap, verður á skjótibreytini hjá Veiðifelagnum Byrsumúla á Sandvíkum, leygardagin tann 6. apríl 2019 kl. 9:30.
Útsetti fyrilesturin við Jón Gregersen, verður mánadagin tann 8. apríl 2019 kl. 19:00-22:00 í ÍSF húsinum.
Fyrilesturin er fyri limir í limafeløgunum undir Skjótisamband Føroya, og tað er ókeypis at luttaka. Men gev okkum líka eitt prei, í seinasta sunnudagin 7. apríl 2019, á skjotisamband@gmail.com, um tú kemur við.
Gott varð, um tit hjálptu til at fáa boðini út til so nógvar skjúttar sum gjørligt.
Innbjóðing Jón Gregsersen (2)
Vinarliga vegna SkF
Esmar Joensen
Aðalfundur verður í Skjótisamband Føroya mikudagin 24. apríl 2019 kl. 19:00 í hølunum hjá ÍSF í Tórshavn.
Avrit av innbjóðing: Innbjóðing til aðalfund 2019
Sig okkum frá, í seinasta lagi 22. apríl 2019 kl. 22:00, á skjotisamband@gmail.com, hvussu nógv áleið møta frá hvørjum felag.
Vinarliga, vegna SkF
Esmar Joensen
Formaður
Nummar 2 av 4 úttøkukappingum í trap, verður á skjótibreytini hjá Veiðifelagnum Byrsumúla á Sandvíkum, leygardagin tann 16. mars 2019 kl. 10:00.
Skjótisamband Føroya arbeiðir við at menna eina hagtalsskipan, til skráseting av øllum úrslitum hjá skjúttum í Føroyum.
Málið er, at hagtalsskipanin skal verða grundarlag undir einum almennum styrkislista, sum kemur seinni.
Í løtuni rúmar skipanin úrslit aftur til 2017.
Gott varð, um skjúttar kundu eftirhugt teirra tøl, og sagt frá um teir finnað brek í inntøppingini. 🙂
Nummar 2 av 4 úttøkukappingum í skeet, verður á skjótibreytini hjá Veiðifelagnum Byrsumúla á Sandvíkum, sunnudagin tann 24. februar 2019 kl. 13:00.
Nummar 1 av 4 úttøkukappingum í trap, verður eisini í vikuskiftinum á skjótibreytini hjá Veiðifelagnum Byrsumúla á Sandvíkum.
Eftir ætlan, verður møtt á breytini leygardagin tann 23. februar 2019 kl. 12:00, og síðani støða tikin til, um skotið verður tá, ella tað verður flutt til sunnudagin.


text:
Ja, so nærkast innlatingafreistin aftur. 1. august 2018 skulu tekstirnir vera Vencli í hendi.
Hvør kann senda inn tilfar?
Øll kunnu senda inn tilfar til Vencil, og tað kann gerast alt árið runt.
Treytir fyri upptøku er, at talan er um skaldskap á bundnum ella óbundnum máli, uppíroknað essays, ella stutt ummælir av nýggjari føroyskum skaldskapi, og at tað er væl og virðiliga arbeitt ígjøgnum og stórt sæð liðugt, áðrenn tað verður sent okkum.
Teksturin, sum verður sendur inn skal verða sendur teldutøkur til vencil@vencil.fo.
Síðani gera vit viðmerkingar til tekstin og senda hann aftur, so at høvundurin kann arbeiða tekstin lidnan.
OMR/AÓD


text:
2012-10-04 16:34
Kunnu vit samstarva, við skilnaðaruppsøgn í hondini
21. Mai 2019
Ríkisfelagsskapur - Allar familjur hava ósemjur, eisini tær,...
Okkara ungu - menning og útbúgving umvegis Ríkisfelagsskapin
20. Mai 2019
Ríkisfelagsskapur - ...
Hvad får Danmark egentlig for bloktilskuddet?
19. Mai 2019
Ríkisfelagsskapur - Færøerne er et land med...
Ríkisfelagsskapurin skal varðveitast og styrkjast
19. Mai 2019
Ríkisfelagsskapur - Sambandsflokkurin ynskir, at vit skulu...
Nýtt valevni stillar upp fyri Sambandsflokkin
18. Mai 2019
Sambandsflokkurin - Jaspur Langgaard stillar upp sum nýtt valevni...
Novo Nordisk - enn einaferð
15. Mai 2019
Heilsupolitikkur - So var aftur nýtt at frætta...
Praktiskt samstarv
15. Mai 2019
Ríkisfelagsskapur - Ein fólkatingsmaður fyri Sambandsflokkin eigur at vera virkin bæði innanfyri og...
Edmund aftur á Fólkating
15. Mai 2019
Ríkisfelagsskapur - Eitt spennandi fólkatingsval er útskrivað at verða...
Sambandsflokkurin vil seriøsan politikk í Ríkisfelagsskapinum
14. Mai 2019
Ríkisfelagsskapur - Allir...
Omanfyri 500 útlendskir handverkarar
14. Mai 2019
Vinnupolitikkur - Vit hava síðstu 6-7 árini upplivað...
Ríkisfelagsskapurin er lykilin til frælsi
14. Mai 2019
Ríkisfelagsskapur - Vilt tú frælsi, so er at velja...
Nakrar søguligar rættleiðingar (fjórði partur)
13. Mai 2019
Politikkur - ”Eitt einmælt løgting samtykti at flyta fiskimarkið...
SAMBANDSFLOKKURIN er rætti heimstaðurin hjá einum JAVNAÐARVELJARA til eitt komandi FÓLKATINGSVAL
12. Mai 2019
Ríkisfelagsskapur - SAMBANDSFLOKKURIN...
Nógv minni mongd fyri nógv størri virði
10. Mai 2019
Fiskivinnupolitikkur - Í síðstu viku var eg til ein...
Ríkisfelagsskapurin er verdur at berjast fyri
09. Mai 2019
Ríkisfelagsskapur - Nú stendur aftur eitt fólkatingsval...
Lægri tunnilsgjald - størri nyttuvirði
08. Mai 2019
Samferðslupolitikkur - Áðrenn farið var undir Eysturoyartunnilin, gjørdi...


text:
Persónligt frælsi
Vit vilja, at øll menniskju, uttan mun til aldur, kyn, uppruna, trúgv, sosiala støðu og kynsligan samleika, skulu hava somu rættindi at liva og virka í Føroyum.
Vinnuligt frælsi
Vínnulívið skapar búskaparliga grundarlagið undir samfelagnum og skal sum høvuðsregla rekast í privatum høpi. Tað almenna skal avmarka sín leiklut mest møguligt, og høvuðsuppgávan er at
tryggja, at vinnan er burðardygg.
Tjóðskaparligt frælsi
Framsókn vil, at Føroyar gerast fullveldi. Bert ein fræls tjóð kann gerast fullgildugur limur í altjóða samfelagnum, við øllum teimum fyrimunum og skyldum hetta inniber.
17. Jan 2019
Samgongan setti sær fyri at endurskoða sokallaða breytaskipanin á miðnámi, sum varð sett í verk í august 2013. Lógarverkið varð samtykt í Løgtinginum 2. mai í 2012. Tá samgongan tók við fóru vit inn í triðja skúlaárið eftir hesi skipan, og fyrstu næmingarnir skuldu...
08. Des 2018
Tann 27.november setti eg landsstýriskvinnuni í fíggjarmálum ein skrivligan fyrispurning um ójavnan millum ljóðbøkur og prentaðar bøkur í landsins reglum um meirvirðisgjald (MVG). Og eg kann við gleði staðfesta, at ikki alt tekur langa tíð í politikki, og viðhvørt fáa vit skjót úrslit! Í...
07. Des 2018
Næstu árini verður ferð sett á bústaðarbyggingina. Hetta fer at gera sítt til, at hundraðtals vaksin og børn fáa atgongdtil skikkaðar og tryggar bústaðir fyri rímiligan kostnað. Tað verður Bústaðir í tøttum samstarvi við privat og kommunur, sum fer at standa...
06. Des 2018
Eg fegnist um svarið frá nýsetta landsstýrismanninum í samferðslumálum, har hann sigur, at Gøtudalstunnilin er ein týðandi liður í útbyggingini av høvuðsvegakervinum, sum knýtir landið saman. Hann sigur eisini, at best var, um tunnilin var klárur, tá koyrandi verður gjøgnum Eysturoyartunnilin. Sum...
30. Nov 2018
Býráðssamgongan, ið tók við í 2016, við Framsókn, Fólkaflokkinum og Tjóðveldi, hevði eldraøkið frammalaga í huga og raðfesting. Vit vildu lyfta økið, soleiðis at okkara eldru fáa tíðarhóskandi og virðilig kor umframt bestu røktar- og umsorganarviðurskifti, tá tørvur er á...
28. Nov 2018
1. Skulu ljóðbøkur roknast sum útgávur av prentaðum bókum, sum jú eru frítiknar MVG-skyldu, ella skulu tær roknast sum ein vøra fyri seg, sum er MVG-skyldug? 2. Hvør er metti kostnaðurin fyri landið, um ljóðbøkur koma á listan yvir vørur frítiknar fyri MVG?...
22. Nov 2018
Fyrispurningur um Gøtudalstunnil, settur Heðin Mortensen, landsstýrismanni í samferðslumálum, (at svara skrivliga eftir TS § 52a) 1. Hvør er støðan í málinum um tunnil millum Gøtu og Skálafjørðin og nær kann verkætlanin væntast at verða gjørd?2. Hvør er støðan í málinum um veg um...
20. Nov 2018
Sunnukvøldið var eg til leik í gula húsinum í Tórsgøtu, Tjóðpalli Føroya, og upplivingin var ein opinbering av teimum heilt forkunnugu. Eitt jólaævintýr eftir Charles Dickens, sum hann skrivaði í 1843, stóð livandi fyri okkum hesa løtuna. Boðskapurin, um at góðska, umsorgan, samkensla og...


text:
Jesus rak út ein óndan anda, sum hevði gjørt ein mann málleysan. Men tá ið óndi andin var farin út, talaði hin málleysi, og fólkið undraðist.
Nøkur teirra søgdu: „Tá ið hann rekur út óndar andar, fær hann hjálp frá Beelsebul, høvdinga óndu andanna.“ Summi vildu freista hann og kravdu eitt tekin av honum sum prógv um, at hann var sendur av Gudi.
Men Jesus kendi hugsan teirra og segði: „Eitt land, sum er í kríggj við seg sjálvt, legst í oyði, og familjur stríðast hvør móti aðrari. Um Satan var í stríði við seg sjálvan, hvussu kundi hann tá varðveitt sítt vald? Tit siga meg reka út óndar andar við Beelsebul. Er tað satt, hvør hjálpir so fólki tykkara at reka óndar andar út? Latið tey gera av, um tit hava rætt. Men um eg reki út óndu andarnar við Guds hjálp, so er tað tekin um, at Gud hevur valdið.
SJEY ANDAR, SUM ERU VERRI ENN HANN SJÁLVUR
Satan kann verða líknaður við ein sterkan mann, sum verjir heim sítt við vápnum, so hann kann hava sínar ognarlutir í friði. Men kemur ein, sum er sterkari enn hann og vinnur á honum, so tekur hann øll vápnini, sum hann leit á, frá honum. Hann tekur allar ognarlutirnar frá honum og býtir teir út. Tann, sum ikki er við mær, er ímóti mær. Tann, ið ikki savnar við mær, hann skilir sundur.
Tá ið ein óndur andi er farin úr einum menniskja, strýkur hann um í oyðimørkini at finna sær ein bústað; men hann finnur ongan. Tí ger hann av at fara aftur til bústaðin, hann varð rikin úr. Og tá ið hann finnur hann, sær hann, at húsið er vaskað og prýtt, so fer hann og tekur 7 aðrar andar við sær, sum eru verri enn hann sjálvur, og flytur inn saman við teimum. Og soleiðis kann tað seinna hjá tí menniskja verða verri enn hitt fyrra.“
Meðan hann talaði, var ein kvinna ímillum áhoyrararnar, sum rópti til hansara: „Eydnurík er mamma tín, sum hevur bæði føtt teg og havt teg á brósti.“ Men hann svaraði: „Ja, men eydnurík er tey, sum hoyra Guds orð og halda seg til tað.“
Luk. 11,14-28
Nýggi Sáttmálin


text:
Betri Deildin: Verjufeilir kostaðu
Ringa byrjanin uppá kappingarárið í Betri Deildini helt á við 0-3 tapi móti EB/Streymi. Longu áðrenn hálvleik høvdu tríggir verjufeilir longu kosta okkum møguleikan at fáa nakað burturúr dystinum.
Vit høvdu ikki spælt meira enn 7 minuttir, so góvu vit sundalagsmonnum fyrsta málið. Ein vánalig afturlegging, og so varð 0-1. Tað kundi eins væl verið 0-2 tá, tí hetta mistakið var ikki tað fyrsta, men vit sluppu tá við skrekkinum. Ikki so hesa seinnu ferðina.
Annars høvdu vit lagt upp til spennandi og skjótt álopspæl og allan fyrra hálvleik vístu vit góða taktir frameftir vøllinum, góðar og skjótar flytingar, men uttan endaúrslit.
Eftir góðan hálvan tíma góvu vit gestunum sítt annað mál, eisini eftir út av lagi vánaligt verjuavrik. Og løtu fyri hálvleik endurtóku vit persónlig mistøk og so varð 0-3.
Seinni hálvleikur var ikki serliga væl spældur, hvørgan vegin. Vit megnaðu ikki at avprøva vitjandi málverjan, undantikið einu ferðina, tá Jón burdi havt sett bóltin tá hann bombaði returin langt yvir tóma málið.
Hetta varð triðja royndin í ársins útgávu av Betri Deildini, og enn er bert 1 stig á kontuni. Dystirnir koma tætt nú, so ovmikið av møguleikum verða at rætta uppá støðuna. Sunnudagin skulu vit til runavíkar, og so hósdagin eftir, fáa vit vitjan av klaksvíkingum.
Byrjanaruppstilling: Ivan Stojkovic; Jóannis á Steig, Ndende Adama Gueye, Martin Tausen, Niels Mouritsen; Nikola Krcmarevic (Asbjørn, 60.), Høgni Egilstoft Nielsen; Gilli Samuelsen (Sølvi, 69.), Janus Svabo Samuelsen, Kyrylo Silich; Jón Krosslá Poulsen (Tór-Ingar, 78.).
Eyka: Silas Eyðsteinsson, Sølvi Egilson, Dann Fróðason, Asbjørn Heðinsson, Hørður Egilsson, Tór-Ingar Akselsen, Ken Fagerberg.


text:
Betrideildin
Betrideildin er heitið á bestu, føroysku fótbóltsdeildini hjá monnum. Navnið hevur deildin fingið eftir høvuðsstuðulinum, Betri samtakinum. Deildin skiftið navn í januar 2018, áðrenn tað nevndist deildin Effodeildin eftir táverandi høvuðsstuðlinum, orkufelaginum Effo, sum deildin bleiv uppkallað eftir frá februar 2012[1] til januar 2018. Eitt stutt skifti frá januar til 27. februar 2012 hevði besta deildin ongan høvuðsstuðul, ta tíðina var deildin nevnd Meistaradeildin. Árini 2008 - 2011 varð deildin nevnd Vodafonedeildin, uppkallað eftir táverandi høvuðsstuðlinum, Vodafone, ið keypti sær rættindini til deildina í 2008. Frá 2005-2008 var heitið Formuladeildin, uppkallað eftur táverandi høvuðsstuðli formula.fo.
føroyska landskappingin í fótbólti var í 1942. Tað árið var bert ein deild, og varð hon rópt Meistaradeildin. Hetta var eisini heitið á bestu deildini fram til 1975. Frá 1976 var besta deildin rópt 1. deild. Frá 2005 fekk besta deildin navn eftireinum høvuðssponsori.
Innihaldsyvirlit
Heiti á deildum gjøgnum árini[rætta | rætta wikitekst]
- 1942 - 1975 Meistaradeildin
- 1976 - 2004 1. deild
- 2005 - 2008 Formuladeildin
- 2009 - 2011 Vodafondeildin
- 2012 - 2017 Effodeildin
- 2018 - Betrideildin
Gull- og silvurvinnarar[rætta | rætta wikitekst]
1 Í 1944 var eingin kapping vegna bóltatrot.
Flest FM-heiti[rætta | rætta wikitekst]
Kelda:[2]
Keldur[rætta | rætta wikitekst]
- ↑ Portal.fo, Og navnið er: Effo-deildin
- ↑ Gerd Heuser and Hans Schöggl (8 October 2015). "Faeroe Islands - List of Champions". RSSSF. http://www.rsssf.com/tablesf/farchamp.html. Heintað 17 January 2016.
- Grein á Wikipedia "Føroyskir fótbóltsmeistarar"
- Football.fo FSF - Fótbóltsamband Føroya


text:
Har ikki annað er nevnt, verður mvg lagt aftrat prísinum!
Kostnaðurin er ásettur sum.
– tímagjald
– kostnaður í mun til virði og tímanýtslu
– ella verður ásettur við serligari avtalu.
Ókeypis fyrsti fundur og kunning um kostnað!
Ókeypis at venda sær til mín at fáa eina fyrstu meting um støðuna, og eina kunning um kostnað mín fyri at umboða tygum.
Tímagjaldið
Um ikki annað er avtalað ella upplýst, verður avroknað sambært tímanýtslu, grundað á:
- fyrireikandi arbeiði og gjøgnumlestur av tilfari
- munnligt samskifti við klientin ella onnur vegna klientin
- skrivligt samskifti við klientin og onnur vegna klientin
- evt. fundarvirksemi og møti í rættinum
- gjøgnumgongd og kanningar í málinum
- skrivligt arbeiði, sáttmálagerð o.a.
Støddin á tímaprísinum velst um arbeiði sum gjørt verður.
Tímagjaldið er frá kr. 1.280 – 1.520. Íroknað mvg. ávikavist kr. 1.600 og kr. 1.900.
Upphæddin velst um arbeiðið, sum gjørt verður.
Minstikostnaður!
Fyri ávísar tænastur er ein minstikostnaður – óansæð tímabrúk, sí her.


text:
Okkara fíggjarleiðari hevur tikið av øðrum avbjóðingum, og tí søkja vit eftir fíggjarleiðara at byrja skjótast gjørligt.
Um starvið:
Fíggjarleiðarin hevur ábyrgdina av dagligu fíggjarstýringini av felagnum í tøttum samstarvi við stjóran. Fíggjarleiðarin er eisini partur av leiðslubólkinum í felagnum.
Fíggjarleiðarin hevur ábyrgdina av:
- Dagligu fíggjarstýringini, herundir bókhaldi, lønar- og debitorstýring v.m.
- Uppseting av lønsemisgreiningum
- Rakstrarætlanum og uppfylgingum
- Mánaðar- og ársroknskapum
- Roknskaparskipanum
- Fígging og samskifti við peningastovnar
- Dagligu leiðsluni at skrivstovufólkum felagsins
Førleikakrøv:
- Vit vænta at tú ert ágrýtin, hevur góð samstarvsevni, kanst arbeiða sjálvstøðugt eins og í toymi.
- Hóskandi ástøðilig útbúgving innan roknskaparøkið, t.d. HD-R, Cand merc. Aud ella líknandi útbúgving
- Viðkomandi royndir innan roknskap og fíggjarstýring.
- Leiðsluroyndir er ein fyrimunur
- Telduførleikar á rímuliga høgum støði
- Málførleikar í føroyskum, donskum og enskum í skrift og talu
Vit bjóða:
- Eitt spennandi starv í einari lutfalsliga stórari útflutningsfyritøku
- Løn eftir nærri avtalu
Umsókn við prógvum og møguligum viðmælum skulu sendast til jensp(at)origin.fo. Um tú hevur onkrar spurningar til starvið, er tú vælkomin at seta teg í samband við Jens Paula Petersen, stjóra, á tlf 550650, ella senda teldupost til jensp(at)origin.fo
Umsóknir skulu verða okkum í hendi í seinasta lagi mánadagin 3. juni.
Umsóknir verða viðgjørdar í trúnaði.
Faroe Origin er ein fiskivinnufyritøka við 6 partrolarum og tveimum framleiðsluvirkjum í ávíkavist Saltangará og á Toftum. Tað starvast uml. 200 fólk í samtakinum.


text:
Orð: James G. Small
Lag: George Coles Stebbins, Arthur Seymour Sullivan
Týtt: Victor Danielsen
1. Eg fann ein vin, áh, hvønn ein vin!
Eg ikki fyrr hann kendi;
við kærleiksbondum dró hann meg
og so til sín mær vendi.
Og nú hjá honum heldur mær
hans hond, sum øllum ræður,
eg eri hans, og hann er mín
í ævir og í ævir.
2. Eg fann ein vin, áh, hvønn ein vin!
Hann doyði og eg livi;
at frelsa meg úr deyða hann
seg sjálvan hevur givið.
Tí vil eg einki kalla mítt,
nei, hans tað alt skal vera,
mín mátt, mítt verk, mítt lív, mítt alt
eg vil sum offur bera.
3. Eg fann ein vin, áh, hvønn ein vin!
Hans er alt vald, øll megi;
hann frelsti, og hann leiða vil
á øllum lívsins vegi.
Meg veittrar dýrdin æviga.
Og tí um eitt bert ræður:
At vakja, virka, vinna nú –
og hvíla so í ævir.
4. Eg fann ein vin, áh, hvønn ein vin,
so góðan, eyman, sannan,
eitt forsvar sterkt, ein leiðara,
ein vin sum ongan annan!
Hvat vald kann ríva meg út úr
tí hond, sum øllum ræður!
Skal deyði, lív, skal Helviti!
Nei, hann er mín í ævir!


text:
Tvey stásilig høli verða karmar um konsertinar hjá Tarira 29. og 30. mai. Fríggjadagin 29. mai 19:00 verður konsert í Müllers Pakkhúsi. Og leygardagin 30. mai 17:00 verður konsert í Mentanardeplinum í Runavík.
Tarira gleðir seg til at royna nýggju hølini í Runavík. Tað er altíð spennandi at royna nýggj høli, og nógv gott hevur verið at hoyra um hesa nýggju mentanarperluna í Eysturoynni. Tarira hevur í hvussu er í hyggja at fáa tað besta burturúr ljóðeginleikunum, ið hølini bjóða. Vónandi eru nógvir eysturoyingar, ið koma við á hesa tónlistarligu rannsóknarferð saman við Tariru.
Müllers Pakkhús og Tarira eru hinvegin at meta sum góðir, gamlir vinir, ið altíð hava tað hugnaligt saman. Hetta er av góðum grundum, tí tað eru helst fá høli, ið eru so væl egnað til tað slagið av kenslubornum tónleiki, ið Tarira hevur lagt seg eftir seinastu árini. Tað var eisini upplagt, at konsertin í sambandi við útgávuna av fløguni Døgg varð hildin her í fjør summar.
Fløgan Døgg fæst sjálvandi eisini til sølu á báðum konsertum.
Verk úr níggju ymiskum londum
Sangskráin ferðast hesaferð ikki so langt aftur í tíð sum Tarira annars er kent fyri. Eingin endurreisingartónleikur á hesum sinni. Elsti satsturin hesaferð er av mæta russiska tónaskaldinum Igor Stravinsky (1882-1971), so harvið má sigast, at talan er um ein rættiliga modernaða konsert.
Men tað konsertirnar ikki bjóða av søgu, bjóða tær í staðin av geografi. Leitað verður um allan heim eftir íblástri. Við støði í Føroyum verður vitjað í okkara grannalondum, Íslandi, Svøríki, Finnlandi og Danmørk. Farið verður víðari eystureftir til Eysturríkis og Russlands og heilt yvir til víðagitna japanska tónaskaldið Toru Takemisu (1930-1996) og tvørtur um Kyrrahavið til Los Angeles, har vit syngja ein yndisligan sats av unga stjørnuskotinum Eric Whitacre (føddur 1970).
Alt hetta fyri einans 75 krónur. Og ikki er neyðugt at fara longur enn til Runavíkar ella til Havnar fyri at fáa ein smakk av Heimstónunum hjá Tarira.


text:
Meðan nógvir bretar gleðast um nýfødda sonin hjá Prins Harry og Meghan Markle, eru onnur, sum ikki heilt duga sær hógv. Ein teirra er Danny Baker, útvarpsvertur hjá bretska BBC, sum er koyrdur eftir at hava deilt eina mynd, har hann samanber nýfødda kongaliga dreingin við eina sjimpansu.
Danny Baker legði myndina, sum sæst ovast í greinini, út á Twitter, og segði nú vóru tey kongaligu á veg heim av sjúkrahúsinum.
Brúkarar á Twitter kirng allan heim vísti sína øði um at Baker samanber sonin hjá Meghan Markle, sum sjálv hevur afroamerikanskar røtur, við eina apu. Fleiri ringdu eisini til BBC fyri at fáa útvarpsvertin koyrdan.
Danny Baker var sjálvur skjótur at taka myndina av netinum og biðja um umbering. Hann sigur seg ikki sjálvan hava hugsa nakað rasistiskt í samband við myndina.


text:
Benelukslondini
Benelukslondini - Belgia, Niðurlond og Luksemborg - eru trý fræls ríki, sum samstarva í búskaparliga felagsskapinum Beneluks, ið varð stovnaður í 1948. Samstarvið landanna millum hevur við sær, at vørur hava frítt at fara ímillum londini, hóast tey høvdu egið gjaldoyra (nú nýta øll trý londini evruna sum gjaldoyra) og egna skattaskipan. Benelukslondini eru fjølbygdastu lond í Evropa, men tey eru rík. Tungídnaðurin, t.d. kola- og stálídnaðurin, ið áður var týdningarmesta vinnan, hevur verið fyri afturgongd, men nýmótans ídnaður, ið ger lidnar vørur, og vinnugreinir í tænastuvinnuni eru komnar ístaðin. Benelukslondini hava eisini til dømis handilsmál í felag: tey kunnu í felag úr útlondunum keypa vørur í størri nøgdum, enn hvørt landið kundi, og soleiðis fáa vørurnar bíligari, enn teir fyrr fingu. Tollur er eingin Benelukslandanna millum. Vørur, sum eru gjørdar í einum Benelukslandi, kunnu seljast tollfríar í hinum Benelukslondunum, meðan vørur av sama slag úr øðrum londum koma undir toll og eru tí minni kappingarførar; tí kunnu vørur úr til dømis Stóra Bretlandi vera væl dýrari í Hollandi enn vørur av sama slag úr Belgia. Hesin felagsskapur hevur eisini sínar tvørleikar, til dømis kunnu ídnaðarvirki í Belgia framleiða eina vøru bíligari enn ídnaðarvirki í Hollandi og vinna í sølukappingini, uttan at stjórnin í Hollandi kann hjálpa tí hollendska virkinum. Men samtikið hevur hesin felagsskapur so nógvar fyrimunir, at hann hevur verið til fyrimyndar fyri felagsmarknaðin ES og fríhandilsøkið EFTA (stytting fyri European Free Trade Association).


text:
Málting um íslendskt fullveldi
– søga, samanburðir og orðaskifti
Íslendingar hátíðarhalda í ár, at 100 ár eru liðin síðan fullveldi teirra varð staðfest. Í hesum sambandi skipar aðalkonsulát Íslands saman við Fróðskaparsetri Føroya fyri serligum máltingi í Sjóvinnuhúsinum hósdagin 11. oktober kl. 15.30-18.00. Tá fara kønir røðarar úr Íslandi, Føroyum og Danmark at viðgera og kjakast um, hvat ið fór fram og hvørjar avleiðingarnar hava verið fyri bæði Ísland og restina av ríkisfelagsskapinum. Fyrilestrarnir verða hildnir á donskum og enskum.
Forseti Íslands, søgufrøðingurin Guðni Th. Jóhannesson, sum vitjar í Føroyum í sambandi við máltingið, verður ein av fyrilestrahaldarunum og fer at røða um sambandssáttmálan og lóg um ríkisleiðaravald. Føroysku søgufrøðingarnir Erling Isholm og Hans Andrias Sølvará fara at taka støði í føroyskum fíggjarligum og politiskum viðurskiftum og greina á hvønn hátt sambandið við Danmark var øðrvísi her enn í Íslandi, og hvussu ið tað ávirkaði hini londini í ríkisfelagsskapinum, at Ísland gjørdi av at staðfesta sítt fullveldi. Danski søgufrøðingurin Søren Mentz fer at røða um „600 ár av felagsskapi“ og Gunnar Þór Bjarnason, søgufrøðingur og høvundur, fer at greiða nærri frá sjálvstýrisrørsluni í Íslandi, og hvussu 2. heimsbardagi ávirkaði gongdina. Aftan á framløgurnar verður pallborðskjak millum luttakararnar og áhoyrarar fáa høvi at spyrja spurningar.
Tá tiltakið er lokið kl. 18.00, bjóðar Pétur Thorsteinsson, aðalkonsul Íslands í Føroyum til móttøku við løttum veitingum. Tað er er ókeypis at taka lut og øll eru hjartaliga vælkomin.
GG: Av tí at plássið er avmarkað er kortini neyðugt at boða frá luttøku á telduposti bob@mfa.is ella á telefon: +298 238102
Skrá fyri hósdagin 11.10.2018
15:30-15:40 Sigurð í Jákupsstovu, rektari á Fróðskaparsetri Føroya bjóðar vælkomin
15:40-16:10 The Act of Union and Rule of the Head of State (Sambandssáttmálin og lóg um ríkisleiðaravald), forseti Íslands, Guðni Th. Jóhannesson.
16:10-16:30 Økonomiske og politiske forklaringer på Islands og Færøernes forskellige veje til selvstændighed, Erling Isholm, Søgu- og samfelagsdeildin, Fróðskaparsetur Føroya
16:30-16:50 600 Years of Commonwealth (600 ára felagsskapur), Søren Mentz, søgufrøðingur og stjóri á savninum “Museum Amager“
16:50-17:00 Steðgur
17:00-17:20 The Independence Movement, World War and Sovereignty (Sjálvstýrisrørslan, heimsbardagi og fullveldi), Gunnar Þór Bjarnason, søgufrøðingur og høvundur
17:20-17:40 Islands suverænitet og dansk-færøske relationer, Hans Andrias Sølvará, Søgu- og samfelagsdeildin, Fróðskaparsetur Føroya
17:40-18:00 Pallborðskjak / Spurningar og svar
18:00-19:00 Móttøka við onkrum góðum til góman. Pétur Thorsteinsson, aðalkonsul Íslands, er vertur
-
22.05.2019 Setrið NámsvísindadeildinNorðurlendsk læraraútbúgvingarráðstevna í 2020Fróðskaparsetrið verður í døgunum 12. - 14. mai í 2020 vertu...
-
22.05.2019 Til lesandiApplications open for continental shelf seminar in Arusha, TanzaniaIn September 2019, researchers, post-graduate students, civi...
-
22.05.2019 Setrið NáttúruvísindadeildinHvussu er tað at vera fuglur?Týskvøldið hin 28. mai kl. 19 verður forkunnugur fyrilestur ...


text:
Undir Føroyum eru nøkur fá fiskasløg, sum eru at finna í stórum nøgdum. Av teimum kunnu nevnast svartkjaftur, upsi, hýsa, hvítingsbróðir og toskur. Hesir fiskar eru allir toskafiskar, og fleiri teirra verða nógv veiddir.
Toskur verður kynsbúgvin um 3 ára aldur. Størsti toskurin, sum er veiddur undir Føroyum, var 143 cm langur. Vanliga verður toskur umleið 10 ára gamal, og tá er hann 120 cm langur.
Føroyabanki
Tveir serføroyskir toskastovnar eru undir Føroyum, annar veksur upp á landgrunninum og hin á Føroyabanka. Tað serliga við toskinum á Føroyabanka er, at hann veksur skjótari enn hin.
Ein banki er eitt grunt fiskiøki undir Føroyum. Ein hin sermerktasti bankin er Føroya banki, sum er í ein útsynning úr Føroyum.
Tað sermerkta við Føroyabanka er, at fiskasløgini her vaksa skjótari enn aðrastaðni og verða tí eisini skjótari kynsbúgvin.


text:
Tað var Torkil Veyhe sum var skjótastur niðan á Sornfelli, tá kappast varð í FM í Einkultstarti. Og tað var tí hann sum stóð ovast á sigurspallinum eftir tíggju kilometur langa teinin úr Kollafjarðadali niðan á Sornfelli.
Býarsúkkling í gjár, og fjallaeinkultstartur í dag. FM í ár er eitt sindur øðrvísi enn tað hevur verið seinastu mongu árini. Tað er roynt áður, men nú verða aftur allar kappingarnar koyrdar eitt og sama vikuskifti.
Í kvøld var tað einkultstartur, og í avbera góðum veðri bleiv kappast úr Kollafjarðadali og niðan á Sornfelli. Ein teinur sum er 10 km langur.
Rennarar renna eisini hendan teinin, tá kappast verður í TOP RUN. Súkklarar hava fyrr kappast niðan á Sornfelli, men tað hevur verið í Landavegsúkkling. Tá varð byrjað í Havn, tað bleiv koyrt til Vestmanna, og frá Vestmanna gekk leiðin niðan á Sornfelli, har málið var.
Úr flogfarinum og beint á súkkluna
Føroyska jarnkvinnan kom beint úr flogfarinum, skifti í súkkluklæðir og fór so beint á súkkluna, og fór so beint aftur upp í luftina. Karina Ottosen kom úr flogfarinum, og setti føturnar á jørðina, og fór so aftur upp í luftina, niðan á Sornfelli.
Karina luttók í einkultstartinum, og hóast at hon ikki súkklaði á sínari egnu súkklu, og hóast at bremsan tók í, so kom Karina smílandi um málstrikuna. Silvur á Oyggjaleikum í triathlon, og silvur í dag í 10 km langa fjalla einkultstartinum.
Í serflokki
Helgi fær góð úrslit úti í stóru verð, og eins og Torkil so koyrur Helgi eisini í sterkasta bólkinum í Danmark. Men meðan Torkil telist millum sterkastu súkklarar í landavegsúkkling, so klárar Helgi seg sera væl í besta bólkinum í fjallasúkkling. Og tí var tað ikki eitt yvirraskilsi, at Helgi bleiv nummar tvey, og var tann, ið var næstur niðan á Sornfelli. Báðir byrjaðu sum heilt ungir at súkkla, báðir eru ágrýtnir, báðir hava ein vilja av stáli, og báðir eru teir í serflokki.
Fýra sekund
Tað tekur umleið fýra sekund at blunka, og tað vóru bara fýra sekund vóru millum triðja- og fjórðaplássið í 10 km langa einkultstartinum.
Hetta var teinurin hjá Jan Hjaltalin Olsen. Jan hevur ment seg nógv seinastu árini, og ein kann siga, at føroysku fjøllini eru “vinirnir” hjá Jan. Hann koyrur smílandi niðan á øll fjøll. Jú hægri, jú betur. Tað var tætt millum súkklararnar, ið kempaðu um bronsuna, men tá allir vóru komnir á mál og dómarin hevði talt saman og trekt frá, so vóru bara fýra sekund, ið skilti eitt pláss á sigurspallinum, og fjóraplássið.
Jan var so spentur um úrslitið, at hann ikki vildi spyrja dómarin um hvør gjørdist nummar trý, og hvør bleiv nummar fýra.
Gunnar Dahl-Olsen tordi at spyrja. Og Gunnar var glaðari um úrslitið enn Jan var. Gunnar vann á Jan við bara fýra sekundum.
- Eri altíð farin eftir gullinum, men kann ikki minnast, at eg havi verið so glaður fyri eitt triðjapláss sum eg var í kvøld. Jú, bronsuheiðursmerkið á Oyggjaleikum á Gurnsey í 2003, var líka so gott, segði Gunnar Dahl-Olsen eftir kappingina.
Frá Marathon til Sornfelli
Ein annar sum eisini nýliga er lendur, er marathon rennarin, sum nú eisini vil royna seg innan súkkling og triathlon.
Jákup Petur Eliasen hevur júst verið í Berlin og runnið marathon. Heilt vist eru vøddarnir moyrir eftir drúgva teinin á asfaltinum í Berlin, men hóast tað, so megnaði prúði maðurin, sum vigar umleið hundrað kilo, at koyra teinin uppá góðar 39 minuttir. Ein góð tíð, og tað vóru fleiri luttakarar sum koyrdu teinin uppá góðar 39 minuttir. Fýra mans koyrdu teinum millum 39 og 40 minuttir. Jákup Petur varð ein teirra, og hann brúkti 39 minuttir og 21 sekund um harða teinin.
Úrslit, Opin bólkur, 10 km einkultstartur
Torkil Veyhe, 27 minuttir og 25 sekund
Helgi Winther Olsen, 30.44
Gunnar Dahl-Olsen, 32.36
Jan Hjaltalin Olsen, 32.40
Andrass Joensen, 34.45
Áslakur Nesá, 35.03
Einar Vang, 35.50
Henrik Kølleskov, 36.38
Tóri Thorleifsson, 39.15
Sigmund Olsson, 39.19
Jákup Petur Eliasen, 39.21
Kjartan Egholm, 39.36
Christian Guttesen, 40.50
Úrslit, kvinnur, 10 km einkultstartur
Birita Poulsen, 44 minuttir og 16 sekund
Karina Ottosen, 48.54


text:
Eg ætli at stilla upp til Løgtingsvalið, men ikki til Fólkatingsvalið.
Eg vóni at verða valdur á Løgting í august.
Uni bróður stillar upp til Fólkatingsvalið fyri Fólkaflokkin.
Hann hevur stóran áhuga í politikki, bæði donskum og føroyskum, og vil fegin tala søk føroyinga á Fólkatingi.
Hóast Uni gjørdist blindur, sum 21 ára gamal, í ferðsluvanlukku, hevur hann víst ein heilt serligan vilja til, at hetta ikki skal verða ein forðing í dagligdegnum.
Hann kundi jú valt, at siti heima, og tikið synd í sær sjálvum.
Í staðin hevur hann gjørt slík megnaravrik, sum nærum einsamallur, at klæða sær húsini í Gøtu, har meginparturin av arbeiðnum varð gjørt úr stiga.
Hann hevur verið uppi á takinum og gjørt viðlíkahaldsarbeiði.
Tá vit ein dag fletta 60 seyðir, so tummar hann allar 60.
Hann hevur runnið maraton.
Hann hevur súkklað úr Klaksvík til París við Rynkeby-liðnum.
Hetta eru bert nøkur dømi, um ein mann, sum avrikar nógv meir, enn væntast kann av honum.
Hann arbeiðir sum sjálvstøðugur vøddamýkjari, og er stjóri á Hotel Runavík. Eisini er hann býráðslimur í Eysturkommunu.
Uni er róligur, siðiligur og passaliga tvørur.
Hesin viljin, ella hetta treiskni, eigur at koma væl við á Danatingi.
Eg ivist ikki, eg ætli at velja Una, og vóni at fleiri gera tað sama.
Valevni Fólkaflokkurin til Løgtingsvali
Uni Rasmussen
Valevni Fólkaflokkurin til Fólkatingsvali


text:
11. mar. 2018
Skrásetingar-nr. Sp/f 2539
Sp/f Autotrans, 360 Sandavágur
Viðtøkur broyttar: 28.02.2018 (§§ 1 og 4)
Skrásetingar-nr. Sp/f 5750
Sp/f Bogi Hermansen, 420 Hósvík
Grannskoðari: Nýggjur grannskoðari: NUMO, góðkent grannskoðanarvirki, Vágstún 2, Postbox 144, 700 Klaksvík
Skrásetingar-nr. Sp/f 2401
Sp/f Handilsvirkið Niclasen, 380 Sørvágur
Grannskoðari: Nýggjur grannskoðari: NUMO, góðkent grannskoðanarvirki, Vágstún 2, Postbox 144, 700 Klaksvík
Farin frá sum grannskoðari: P/F Januar, løggilt grannskoðanarvirki, Óðinshædd 13, Postrúm 30, 110 Tórshavn
Skrásetingar-nr. Sp/f 5515
Sp/f HL, 188 Hoyvík
Viðtøkur broyttar: 14.02.2018
Hjánøvn: Nýggj hjánøvn: Sp/f Biðimansfyritøkan Sólsetur (Sp/f HL)
Endamál: Endamál felagsins er at veita tænastur innan handverk, keyp og sølu og annað virksemi í hesum sambandi,
at eiga, reka, keypa, selja og leiga út fasta ogn umframt at eiga partar í øðrum feløgum, gera íløgur í partabrøv
annars og at veita tænastur innan jarðarferðir og ervi, keyp og søla og annað virksemi í hesum sambandi.
Skrásetingar-nr. P/F 5534
P/F Betri Banki, 110 Tórshavn
Nevnd: Innkomin í nevndina: Per Noesgaard, Stisager 100, 2600 Glostrup, Danmark (nevndarlimur)
Flemming Bisgaard Nielsen, Valhalvej 16, 4000 Roskilde, Danmark (nevndarformaður)
Farin úr nevndini: Torben Henning Nielsen, Gildringeparken 19, 4690 Haslev, Danmark (nevndarformaður)
Skrásetingar-nr. 6701
Navn: ÍVF Vaskiskúrðurin á Gørðunum
Adressa: Oyravegur 6 Postrúm 145 900 Vágur
Kommuna: Vágs
Stovningardato: 01.03.2018
Viðtøkudato: 01.03.2018
Stovnarar:
Sp/f 2553, Sp/f Handilin á Gørðunum , Vágsvegur 105, 900 Vágur
Stjóri:


text:
Starv sum ergoterapeutur til Heimatænatuna hjá VEKS
Vit sóknast eftir einum ágrýtnum, jaligum og hugskotsríkum ergoterapeuti til Heimatænastuna í VEKS.
Starvsbrøkur er 0,8 og byrjunardagur eftir nærri avtalu.
Tilvísing
Starvið hevur tilvísing til leiðaran fyri Heimatænastuna í VEKS
Førleikakrøv
- Útbúgving og góðkenning sum ergoterapeutur.
- Áhuga fyri at dagføra fakliga førleikan innan terapeutiska øki.
- Góð samstarvs- og samskiftisevni.
- Vilja og evni at virka í einum tvørfakligum toymi.
- Evnir at arbeiða sjálvstøðugt.
- Hava lætt við at samskifta, bæði í bólki og við hvønn einstakan.
- Virkisfýsni og áhuga í at menna terapeutiska virksemið og sosiala umhvørvið í síni heild, í tøttum og uppbyggjandi samstarvi við leiðslu, starvsfólkahóp og einstaka borgaran.
- Telduførleika á brúkarastøði.
- Koyrikort til persónbil.
Arbeiðsuppgávur
- Skipa og útinna fyribyrgjandi venjingar, endurvenjingar v.m. bæði í bólkum og hjá tí einstaka borgaranum.
- Vera við til at menna strategisk, faklig og praktisk viðurskiftir innan tað terapeutiska økið.
- Samstarva við m.a. visitator innan terapeutiska partin í samband við visitering, heimavitjanir v.m.
- At stuðla undir, at eldri borgarar varðveita, menna ella endurvinna sínar virkisførleikar.
- Heilsufremjandi og sjúkufyribyrgjandi venjingar og onnur átøk fyri eldri borgarar.
- Undirvísa og ráðgeva starvsfólkum, borgarum og avvarðandi.
- At kanna, greina og meta um virkisførleikar, og í mun til hetta, at seta neyðug átøk í verk.
- Innan terapeutiska øki vegleiða og undirvísa starvsfólkahópi og einstaka brúkaranum.
- Tryggja og menna gott samskifti og høgt kunningarstøðið, bæði til borgarar, starvsfólk og aðrar samstarvspartar.
Les meira um starvið og send umsókn á netinum á starvsportal.fo.


text:
Streym- og aldumátara lagdir út á Oyndarfirði og á Lambavík
Streym- og aldumátara eru lagdir út á Oyndarfirði og á Lambavík
Í vikuni hevur Fiskaaling saman við alifeløgunum á hesum firðunum sett mátara út á Lambavík og á Oyndarfirði. Tveir mátara eru á hvørjum fjørðinum, sum allar máta rák, umframt at annar av mátarunum á báðum firðunum eisini mátar alduhæddina. Eftir ætlan verða mátaranir tiknir uppaftur beint aftaná Ólavssøku.
Hesar mátingarnar eru liður í verkætlanini Aldu- og Streymviðurskiftir á føroysku alifirðunum, vanliga stytt ASAF verkætlanin, har endamálið er at gera eitt aldu- og streymatlas fyri allar alifirðirnar.
Mátaranir liggja inni á aliøkjunum á nevndu firðum, tó nakað frá har sum aliringarnir liggja, og eru merktir við boyu og stongboyu. Niðri á botninum liggur ein umleið 100m long lína frá boyunum og inni eftir firðunum til sjálvan mátaran. Heitt verður á bátar og skip, sum sigla á hesum leiðunum, um at vísa varsemi.
mánadagur, 26. mai 2014
Streym- og aldumátara eru lagdir út á Oyndarfirði og á Lambavík
Í vikuni hevur Fiskaaling saman við alifeløgunum á hesum firðunum sett mátara út á Lambavík og á Oyndarfirði. Tveir mátara eru á hvørjum fjørðinum, sum allar máta rák, umframt at annar av mátarunum á báðum firðunum eisini mátar alduhæddina. Eftir ætlan verða mátaranir tiknir uppaftur beint aftaná Ólavssøku.
Hesar mátingarnar eru liður í verkætlanini Aldu- og Streymviðurskiftir á føroysku alifirðunum, vanliga stytt ASAF verkætlanin, har endamálið er at gera eitt aldu- og streymatlas fyri allar alifirðirnar.
Mátaranir liggja inni á aliøkjunum á nevndu firðum, tó nakað frá har sum aliringarnir liggja, og eru merktir við boyu og stongboyu. Niðri á botninum liggur ein umleið 100m long lína frá boyunum og inni eftir firðunum til sjálvan mátaran. Heitt verður á bátar og skip, sum sigla á hesum leiðunum, um at vísa varsemi.